Author: DATA CENTER

ΣΥΝΕΠΕΙΕΣ — ΑΝΤΙΜΕΤΩΠΙΣΗ ΜΑΘΗΤΩΝ
ΜΕ ΜΗ ΑΠΟΔΕΚΤΗ ΣΥΜΠΕΡΙΦΟΡΑ
Με βάση τους κανονισμούς του ΥΠΠ, όταν ένα παιδί παραβαίνει τον κώδικα καλής συμπεριφοράς, τότε θα αντιμετωπίζεται με τον παρακάτω τρόπο:
Συζήτηση με το δάσκαλο/α για τη συμπεριφορά του παιδιού και προσπάθεια από μέρους του για βελτίωση. Προσωπική παρατήρηση και ειδοποίηση του γονιού/κηδεμόνα του παιδιού.
Παραπομπή στη Διευθύντρια.
Παραπομπή του θέματος στον διδασκαλικό σύλλογο, ο οποίος μπορεί να αποφασίσει:
Αποζημίωση σε περίπτωση ζημιάς
Προσφορά κοινωνικής εργασίας στον χώρο του σχολείου.
Στέρηση συμμετοχής σε ενδοσχολικές εκδηλώσεις και αθλοπαιδιές εντός του σχολείου για μία περίοδο, από μία μέχρι και τριάντα συνεχόμενες μέρες.

Σε πολύ σοβαρές περιπτώσεις συστήνεται τριμελής επιτροπή, που αποτελείται από τη διευθύντρια, μέλος του διδασκαλικού συλλόγου και τον ψυχολόγο του σχολείου, για εξέταση του θέματος.
Ακολουθώ πάντα τους κανονισμούς του σχολείου μου! Μόνο έτσι θα γίνω ένας υπεύθυνος, σοβαρός και καλός πολίτης!
Συζήτησα τους Κανόνες Καλής Συμπεριφοράς με τους γονείς μου.
Υπογραφή παιδιού
…………………………
Υπογραφή γονιού
…..……………………

Δημοτικό Σχολείο Λεμεσού ΙΣτ΄
Ζακακίου
Πολύκαρπου Βλάχου
Κώδικας Καλής Συμπεριφοράς
Σχολική Χρονιά: 2020– 2021

Πάρου 3047, Ζακάκι - Λεμεσός
Τηλ. 25692730 Fax: 25692735
Ηλ.ταχυδρομείο:dim-lemesos16-lem@schools.ac.cy

ΣΕΒΑΣΜΟΣ
Αποδέχομαι τη διαφορετικότητα των συμμαθητών μου, σέβομαι και κάνω παρέα με όλα τα παιδιά του σχολείου μου.
Μιλώ με ευγένεια και σεβασμό στους δασκάλους, γονείς, συμμαθητές μου και σε όλο το προσωπικό του σχολείου (χρησιμοποιώντας λέξεις όπως ευχαριστώ, σε παρακαλώ, συγγνώμη κ.ά.)
Σέβομαι αυτόν που μιλά και περιμένω να τελειώσει για να μιλήσω. Παίρνω άδεια για να μιλήσω.
Αποφεύγω λόγια ή πράξεις που ενοχλούν ἠ πληγώνουν τους άλλους.
Σέβομαι και εφαρμόζω τους κανονισμούς της τάξης και του σχολείου.
Σέβομαι τη γνώμη, άποψη ή απάντηση των συμμαθητών μου.
Σε περίπτωση ρατσισμού ή εκφοβισμού αναφέρω το γεγονός σε δάσκαλο ή στο διευθυντή. Είμαι δυνατός/η και έχω αυτοπεποίθηση .
Αν τυχόν είμαι θύμα περιστατικού ρατσισμού ή εκφοβισμού αναφέρω το περιστατικό σε ένα ενήλικα.
Σέβομαι τη σχολική περιουσία και διατηρώ όλους τους χώρους του σχολείου καθαρούς.
Την ώρα του διαλείμματος δεν περνώ έξω από αίθουσες που κάνουν μάθημα για να μην ενοχλώ.

ΑΣΦΑΛΕΙΑ
Έρχομαι έγκαιρα στο σχολείο. Πάω αμέσως στην τάξη μου, βάζω αντισηπτικό και κάθομαι αμέσως στη θέση μου.
Tο διάλειμμα βγαίνω περπατώντας από την τάξη και διακινούμαι ήρεμα στον χώρο που έχει καθοριστεί για το κάθε τμήμα .
Φροντίζω να πάρω όλα τα πράγματά μου μαζί μου για το διάλειμμα.
Δεν τρώω μέσα στην τάξη.
Με το τέλος του διαλείμματος επιστρέφω γρήγορα στην τάξη διατηρώντας αποστάσεις, βάζω αντισηπτικό και κάθομαι στη θέση μου.
Ο/Η δάσκαλος/α με βρίσκει έτοιμος/η για μάθημα μετά το διάλειμμα.
Μπαίνω και βγαίνω από την τάξη ήσυχα, χωρίς να φωνάζω διατηρώντας τις αποστάσεις.
Μετακινούμαι προσεκτικά στις σκάλες διατηρώντας τις αποστάσεις.
Ακολουθώ τις συμβουλές και τις οδηγίες των δασκάλων μου και των παιδονόμων.
Περιμένω τη σειρά μου στο κυλικείο και στις τουαλέτες διατηρώντας τις αποστάσεις.
Παίζω ήρεμα και δεν τσακώνομαι. Λύνω τις διαφορές μου με τους συμμαθητές μου με συζήτηση, χωρίς να χρησιμοποιώ άσχημες λέξεις. Αν χρειαστεί, ζητώ βοήθεια από τον δάσκαλο/α μου.
ΥΠΕΥΘΥΝΟΤΗΤΑ-ΣΥΝΕΡΓΑΣΙΑ
Έρχομαι στο σχολείο προετοιμασμένος /η για το μάθημα με τα βιβλία και τα τετράδια της ημέρας, πάντοτε με τη στολή μου.
Μελετώ προσεκτικά και καθημερινά στο σπίτι τα μαθήματά μου.
Παρακολουθώ και συμμετέχω στο μάθημα χωρίς να ενοχλώ τα άλλα παιδιά.
Συνεργάζομαι (όσο μας επιτρέπουν οι συνθήκες της πανδημίας) με δασκάλους και με τους συμμαθητές μου, βοηθώ και ενθαρρύνω όπου μπορώ στο μάθημα όσο και στο παιχνίδι.
Είμαι προσεκτικός/η ακροατής/τρια στο μάθημα, στην παρέα.
Παραδέχομαι τα λάθη μου, ζητώ συγγνώμη και προσπαθώ να γίνω καλύτερος/η σε επίδοση και συμπεριφορά.
Φροντίζω για την καθαριότητά μου. Διατηρώ τα βιβλία και τα τετράδιά μου καθαρά. Πλένω συχνά τα χέρια μου και βάζω αντισηπτικό κάθε φορά που μπαίνω και βγαίνω από την τάξη. Δεν αγγίζω το θρανίο και τα αντικείμενα των συμμαθητών μου.
Διατηρώ αποστάσεις σε όλες μου τις μετακινήσεις.